# ประกาศธนาคารออมสิน

## เรื่อง การให้สินเชื่อเพื่อช่วยเหลือผู้ประสบภัยพิบัติ

โดยที่เป็นการสมควรปรับปรุงหลักเกณฑ์ เงื่อนไข การให้สินเชื่อเพื่อช่วยเหลือผู้ประสบภัยพิบัติ เพื่อให้มีความเหมาะสมยิ่งขึ้น

อาศัยอำนาจตามความในมาตรา ๑๖ แห่งพระราชบัญญัติธนาคารออมสิน พ.ศ. ๒๔๘๙ ซึ่งแก้ไขเพิ่มเติมโดยพระราชบัญญัติธนาคารออมสิน (ฉบับที่ ๓) พ.ศ. ๒๕๔๖ ประกอบความในข้อ ๕ แห่งระเบียบธนาคารออมสิน ฉบับที่ ๗๐๗ ว่าด้วยการให้สินเชื่อ และมติคณะจัดการ ครั้งที่ ๔๗/๒๕๖๕ เมื่อวันที่ ๑๙ ธันวาคม ๒๕๖๕ จึงให้ยกเลิกประกาศธนาคารออมสิน เรื่อง การให้สินเชื่อเพื่อช่วยเหลือผู้ประสบภัยพิบัติ ประกาศ ณ วันที่ ๖ ตุลาคม ๒๕๖๐ (รหัส 04-12-187) และกำหนดหลักเกณฑ์เงื่อนไขการให้สินเชื่อเพื่อช่วยเหลือผู้ประสบภัยพิบัติดังนี้

### ข้อ ๑ คุณสมบัติผู้กู้

๑.๑ เป็นผู้ประสบปัญหาจากภัยพิบัติ เช่น อุทกภัย วาตภัย แผ่นดินไหว ภัยแล้ง ภัยหนาว และรวมถึงผู้ประสบอัคคีภัย

๑.๒ มีอายุครบ ๒๐ ปีบริบูรณ์ขึ้นไป และเมื่อรวมอายุผู้กู้กับระยะเวลาที่ชำระเงินกู้ ต้องไม่เกิน ๖๕ ปี

๑.๓ เป็นผู้มีลูกที่อยู่แน่นอน สามารถติดต่อได้

๑.๔ ไม่เป็นลูกจ้าง พนักงาน ผู้บริหาร หรือกรรมการของธนาคารออมสิน

### ข้อ ๒ วัตถุประสงค์การกู้

๒.๑ เพื่อเป็นเงินทุน

๒.๒ เป็นเงินทุนหมุนเวียนในการประกอบอาชีพ

๒.๓ แก้ปัญหาและบรรเทาความเดือดร้อนในการดำรงชีพ

๒.๔ ชำระหนี้สินเชื่ออื่น ๆ รวมทั้งหนี้นอกระบบ

๒.๕ เพื่อบรรเทาความเดือดร้อนจากภัยพิบัติต่าง ๆ เช่น อุทกภัย วาตภัย แผ่นดินไหว

### ข้อ ๓ จำนวนเงินให้กู้

ให้กู้ตามความจำเป็นและความสามารถในการชำระคืนไม่เกินรายละ ๕๐,๐๐๐ บาท

ข้อ 4 ระยะเวลาชำระคืนเงินกู้

ระยะเวลาชำระคืนเงินกู้ตั้งแต่ ๓ ปี ถึง ๕ ปี นับตั้งแต่วันทำสัญญา

ข้อ 5 วิธีการคำนวณการชำระคืนเงินกู้

๕.๑ ชำระเงินกู้เป็นวงรายเดือน โดยปลอดการชำระคืนใน ๓ งวดแรก

๕.๒ การคำนวณชำระหนี้แบบอัตราดอกเบี้ยคงที่ (Flat Rate)

ข้อ 6 อัตราดอกเบี้ยเงินกู้

อัตราดอกเบี้ย และอัตราดอกเบี้ยกรณีผิดนัดไม่ชำระหนี้ ให้เป็นไปตามที่ธนาคารประกาศกำหนด

ข้อ 7 หลักประกันการกู้เงิน

สามารถใช้หลักประกันประเภทหนึ่งประเภทใด ดังนี้

๗.๑ กรณีใช้บุคคลค้ำประกัน ผู้ค้ำประกันต้องมีคุณสมบัติดังนี้

๗.๑.๑ มีอายุครบ ๒๐ ปีบริบูรณ์ขึ้นไป และเมื่อรวมอายุผู้ค้ำประกัน กับระยะเวลาที่ชำระเงินกู้ต้องไม่เกิน ๖๕ ปี

๗.๑.๒ เป็นผู้มีลูกที่อยู่แน่นอน สามารถติดต่อได้

๗.๑.๓ ค้ำประกันผู้กู้ได้ ไม่เกิน ๒ คน

๗.๑.๔ เป็นผู้มีอาชีพและรายได้แน่นอน ตั้งแต่เดือนละ ๙,๐๐๐ บาทขึ้นไป ไม่น้อยกว่า ๑ คน

๗.๒ หลักประกันประเภทอื่น สามารถใช้หลักประกันที่เป็นของผู้กู้ หรือของบุคคลอื่น ที่ยินยอมให้ใช้ค้ำประกันได้ ดังนี้

๗.๒.๑ สมุดฝากเงินออมสินและ/หรือสลากออมสินพิเศษ ให้กู้ได้ไม่เกินร้อยละ ๙๕ ของจำนวนเงินฝากคงเหลือในสมุดฝากเงินออมสิน หรือให้กู้ได้ไม่เกินร้อยละ ๙๕ ของมูลค่าสลากออมสินพิเศษ

๗.๒.๒ อสังหาริมทรัพย์ซึ่งตั้งอยู่ในแหล่งชุมชนที่มีความเจริญ มีไฟฟ้า สาธารณูปโภคอื่น ๆ ตามความจำเป็น และมีทางสาธารณะประโยชน์ซึ่งสามารถเข้า-ออกได้สะดวก โดยให้กู้ได้ ดังนี้

(๑) ไม่เกินร้อยละ ๘๐ ของราคาประเมินที่ดินพร้อมสิ่งปลูกสร้าง
(๒) ไม่เกินร้อยละ ๗๐ ของราคาประเมินที่ดินว่างเปล่าหรือห้องชุด
(๓) ไม่เกินร้อยละ ๖๐ ของราคาประเมินที่ดินที่เป็นที่สวน ที่ไร่ ที่นา

เล่ม ๑๔๐ ตอนที่ ๓๐ ง

หน้า ๔๒
ราชกิจจานุเบกษา
๒๐ เมษายน ๒๕๖๖

๗.๓ บรรษัทประกันสินเชื่ออุตสาหกรรมขนาดย่อม (บสย.) โครงการค้ำประกันสินเชื่อเพื่อผู้ประกอบการ Micro Entrepreneurs ค้ำประกัน โดยลูกค้าเป็นผู้จ่ายค่าธรรมเนียมค้ำประกันข้อ ๘ ระยะเวลาโครงการ

ให้ยื่นขอสินเชื่อภายใน ๓ เดือน นับตั้งแต่วันที่ประกาศภัยพิบัติหรือวันที่ประสบภัยพิบัติทั้งนี้ ตั้งแต่วันที่ ๓๑ มกราคม ๒๕๖๖ เป็นต้นไป

ประกาศ ณ วันที่ ๒๐ มกราคม พ.ศ. ๒๕๖๖
วิทย์ รัตนากร
ผู้อำนวยการธนาคารออมสิน